
18 DR.31.10.2013 

 
 Tuan Yang di-Pertua: Terima kasih. Ini untuk makluman Ahli Yang Berhormat, 

saya terima satu notis daripada Yang Berhormat Jasin bertarikh pada 24 Oktober mengenai 
dengan satu insiden yang berlaku. Saya perlu untuk buat keputusan mengenai dengan hal 
ini kerana notis secara bertulis telah dihantar kepada saya. Pada ketika perkara itu berlaku, 
konon hujah daripada Yang Berhormat Sepang yang mengatakan bahawa - I just take the 
offending word. Antara lain dia sebut bahawa, “Ia bermula daripada MCA dengan UMNO 
sendiri di mana ucapan daripada Yang Berhormat Pekan pada ketika itu, Ketua Pemuda, 
dia bercakap, “Marilah kita titiskan darah Cina dengan keris”.   

 Datuk Wira Haji Ahmad bin Haji Hamzah [Jasin]: Tuan Yang di-Pertua, izinkan 

saya memberikan sedikit penjelasan di atas perkara yang telah berlaku pada 23 hari bulan 
yang lalu. Sebenarnya, latar belakang isu ini adalah berkenaan dengan ucapan Yang 
Berhormat Sepang pada hari Rabu 23 Oktober 2013, kira-kira jam 12.30 tengah hari hingga 
12.50 tengah hari apabila Yang Berhormat Sepang semasa dalam perbahasan peringkat 
dasar Undang-undang Keselamatan Langkah-langkah Khas (Pindaan) 2013 dalam Majlis 
Mesyuarat Dewan Rakyat, telah mengeluarkan kenyataan seperti berikut, “Akan tetapi saya 
hendak tanya, adakah saya rasa, saya khuatirlah takut Yang Berhormat Tanjong Karang 
mungkin ada masalah amnesia, jenis pelupa. Jadi saya hendak katakan, kalau betul Yang 
Berhormat Tanjong Karang bersikap jujur, ini sejarah yang tidak boleh hendak dinafikan. Ia 
bermula daripada MCA dan UMNO sendiri di mana ucapan Yang Berhormat Pekan pada 
ketika itu sebagai Ketua Pemuda, bercakap, “Marilah kita titiskan darah Cina dengan keris”. 
Itu ucapan dia. 

 Jadi saya berpendapat, dengan perkataan ini, “Ia bermula daripada MCA dengan 
UMNO sendiri di mana ucapan Yang Berhormat Pekan pada ketika itu sebagai Ketua 
Pemuda ...” dengan ucapan yang cukup serius ini merupakan perkataan-perkataan yang 
salah daripada segi fakta. Tidak ada rekod rasmi yang menunjukkan bahawa Yang 
Berhormat Pekan pernah membuat kenyataan sedemikian. Tuan Yang di-Pertua, perkataan 
sedemikian yang ditujukan kepada seorang pemimpin ulung kita iaitu Yang Amat Berhormat 
Pekan sebagai Perdana Menteri Malaysia boleh menimbulkan fahaman jahat kepada 
Perdana Menteri Malaysia sebagai anti kaum Cina. Jadi padahal, Yang Berhormat... 
[Disampuk] Ini floor saya, biar saya bercakap dahulu.   

 Padahal, rakyat tahu bahawa Yang Amat Berhormat Perdana Menteri tidak pernah 
pun meminggirkan ataupun mengamalkan diskriminasi terhadap mana-mana kaum di 
Malaysia. Apatah lagi mahu menitiskan darah kaum Cina di Malaysia. Saya dengan keras 
berpendapat Tuan Yang di-Pertua, bahawa perkataan-perkataan iaitu “Marilah kita titiskan 
darah Cina dengan keris”, boleh menimbulkan rasa keresahan dan juga huru-hara yang 
mana Yang Berhormat Sepang dengan niat sengaja mengeluarkan suatu sangkaan jahat 
kepada Yang Amat Berhormat Pekan. Oleh yang demikian, saya berpendapat bahawa 
Yang Berhormat Sepang telah pun melanggar Peraturan 36(6) iaitu “Seseorang ahli tidak 
boleh mengeluarkan sangkaan jahat ke atas siapa-siapa ahli  lain”. Oleh itu Tuan Yang di-
Pertua, saya mahu supaya Yang Berhormat Sepang dirujuk kepada Jawatankuasa Hak dan 
Kebebasan. Terima kasih. [Tepuk] 

 Tuan Yang di-Pertua: Terima kasih, terima kasih Ahli-ahli Yang Berhormat. 

Setiap ada perkara berlaku seperti begini, sebenarnya yang menanggung masalah adalah 
saya dan timbalan-timbalan saya. Itu sebab setiap kali apabila bersidang, saya sering kali 
ingatkan kepada Yang Berhormat, apabila mengeluarkan hujah, perkataan-perkataan yang 
dizahirkan itu perlu kita mengambil sikap tanggungjawab. Saya faham bahawa apabila kita 
berbahas, kadang-kadang ada perkara-perkara yang selepas kita berhujah, kita kesali oleh 
kerana ia melanggar Peraturan Mesyuarat. Jadi pada ketika itu, saya bukan 
mempengerusikan Mesyuarat. Saya baca Hansard. Saya sebagai Tuan Yang di-Pertua 
telah memanggil Yang Berhormat Jasin sendiri untuk bertanya dan saya juga ada panggil 
Yang Berhormat Sepang untuk bertanya.   

 Jadi Ahli-ahli Yang Berhormat, sebelum saya panggil Yang Berhormat Sepang 
untuk respons kepada dakwaan itu, saya sering kali ingatkan diri saya. Saya sendiri apabila 
berlaku silap, saya minta maaf secara terbuka. Umpamanya sewaktu akhir Sesi Parlimen 
pada Parlimen Ke-12, saya secara terbuka minta maaf kepada Yang Berhormat Bukit 
Gelugor walaupun pada ketika itu beliau tidak ada. Kita sebagai pemimpin, Ahli-ahli Yang 
Berhormat, kita mesti bersikap bertanggungjawab.  

Jadi saya sekarang ini, dengan tulus ikhlas, pohon Yang Berhormat Sepang untuk 
respons kepada tuduhan tadi itu. Kalau umpamanya Yang Berhormat Sepang masih juga 



Tuan Yang di-Pertua: Terima kasih. Ini untuk makluman Ahli Yang Berhormat, saya terima satu notis daripada Yang Berhormat Jasin bertarikh pada 24 Oktober mengenai dengan satu insiden yang berlaku. Saya perlu untuk buat keputusan mengenai dengan hal ini kerana notis secara bertulis telah dihantar kepada saya. Pada ketika perkara itu berlaku, konon hujah daripada Yang Berhormat Sepang yang mengatakan bahawa- I just take the offending word. Antara lain dia sebut bahawa, "Ia bermula daripada MCA dengan UMNO sendiri di mana ucapan daripada Yang Berhormat Pekan pada ketika itu, Ketua Pemuda, dia bercakap, "Marilah kita titiskan darah Cina dengan keris". Datuk Wira Haji Ahmad bin Haji Hamzah [Jasin]: Tuan Yang di-Pertua, izinkan. saya memberikan sedikit penjelasan di atas perkara yang telah berlaku pada 23 hari bulan yang lalu. Sebenarnya, latar belakang isu ini adalah berkenaan dengan ucapan Yang Berhormat Sepang pada hari Rabu 23 Oktober 2013, kira-kira jam 12.30 tengah hari hingga 12.50 tengah hari apabila Yang Berhormat Sepang semasa dalam perbahasan peringkat dasar Undang-undang Keselamatan Langkah-langkah Khas (Pindaan) 2013 dalam Majlis Mesyuarat Dewan Rakyat, telah mengeluarkan kenyataan seperti berikut, "Akan tetapi saya hendak tanya, adakah saya rasa, saya khuatirlah takut Yang Berhormat Tanjong Karang mungkin ada masalah amnesia, jenis pelupa. Jadi saya hendak katakan, kalau betul Yang Berhormat Tanjong Karang bersikap jujur, ini sejarah yang tidak boleh hendak dinafikan. Ia bermula daripada MCA dan UMNO sendiri di mana ucapan Yang Berhormat Pekan pada ketika itu sebagai Ketua Pemuda, bercakap, "Marilah kita titiskan darah Cina dengan keris". Itu ucapan dia. Jadi saya berpendapat, dengan perkataan ini, "Ia bermula daripada MCA dengan UMNO sendiri di mana ucapan Yang Berhormat Pekan pada ketika itu sebagai Ketua Pemuda ..." dengan ucapan yang cukup serius ini merupakan perkataan-perkataan yang salah daripada segi fakta. Tidak ada rekod rasmi yang menunjukkan bahawa Yang Berhormat Pekan pernah membuat kenyataan sedemikian. Tuan Yang di-Pertua, perkataan sedemikian yang ditujukan kepada seorang pemimpin ulung kita iaitu Yang Amat Berhormat Pekan sebagai Perdana Menteri Malaysia boleh menimbulkan fahaman jahat kepada Perdana Menteri Malaysia sebagai anti kaum Cina. Jadi padahal, Yang Berhormat... [Disampuk] Ini floor saya, biar saya bercakap dahulu. Padahal, rakyat tahu bahawa Yang Amat Berhormat Perdana Menteri tidak pernah pun meminggirkan ataupun mengamalkan diskriminasi terhadap mana-mana kaum di Malaysia. Apatah lagi mahu menitiskan darah kaum Cina di Malaysia. Saya dengan keras berpendapat Tuan Yang di-Pertua, bahawa perkataan-perkataan iaitu "Marilah kita titiskan darah Cina dengan keris", boleh menimbulkan rasa keresahan dan juga huru-hara yang mana Yang Berhormat Sepang dengan niat sengaja mengeluarkan suatu sangkaan jahat kepada Yang Amat Berhormat Pekan. Oleh yang demikian, saya berpendapat bahawa Yang Berhormat Sepang telah pun melanggar Peraturan 36(6) iaitu "Seseorang ahli tidak boleh mengeluarkan sangkaan jahat ke atas siapa-siapa ahli lain". Oleh itu Tuan Yang di- Pertua, saya mahu supaya Yang Berhormat Sepang dirujuk kepada Jawatankuasa Hak dan Kebebasan. Terima kasih. [Tepuk]. Tuan Yang di-Pertua: Terima kasih, terima kasih Ahli-ahli Yang Berhormat. Setiap ada perkara berlaku seperti begini, sebenarnya yang menanggung masalah adalah saya dan timbalan-timbalan saya. Itu sebab setiap kali apabila bersidang, saya sering kali ingatkan kepada Yang Berhormat, apabila mengeluarkan hujah, perkataan-perkataan yang dizahirkan itu perlu kita mengambil sikap tanggungjawab. Saya faham bahawa apabila kita berbahas, kadang-kadang ada perkara-perkara yang selepas kita berhujah, kita kesali oleh kerana ia melanggar Peraturan Mesyuarat. Jadi pada ketika itu, saya bukan mempengerusikan Mesyuarat. Saya baca Hansard. Saya sebagai Tuan Yang di-Pertua telah memanggil Yang Berhormat Jasin sendiri untuk bertanya dan saya juga ada panggil Yang Berhormat Sepang untuk bertanya. Jadi Ahli-ahli Yang Berhormat, sebelum saya panggil Yang Berhormat Sepang untuk respons kepada dakwaan itu, saya sering kali ingatkan diri saya. Saya sendiri apabila berlaku silap, saya minta maaf secara terbuka. Umpamanya sewaktu akhir Sesi Parlimen pada Parlimen Ke-12, saya secara terbuka minta maaf kepada Yang Berhormat Bukit Gelugor walaupun pada ketika itu beliau tidak ada. Kita sebagai pemimpin, Ahli-ahli Yang Berhormat, kita mesti bersikap bertanggungjawab. Jadi saya sekarang ini, dengan tulus ikhlas, pohon Yang Berhormat Sepang untuk respons kepada tuduhan tadi itu. Kalau umpamanya Yang Berhormat Sepang masih juga.